Fernando Alonso

Fernando Alonso Diaz (født 29. juli 1981 i Oviedo i Spania) er en spansk Formel 1-fører, og vinner av førermesterskapet i  og . Fra  kjørte han for McLaren. Han har tidligere kjørt for Ferrari, Renault og Minardi. I 2018 annonserte han at han ville avslutte karrieren, men i 2021 returnerte han til Formel 1 med Alpine (tidligere Renault).

 Karriere 
Alonso debuterte i Formel 1 for Minardi i . Beste plassering for dette året ble en tiendeplass. I  gikk Alonso over til Renault F1 som testfører før han tok over setet til Jenson Button i .

Før Malaysias Grand Prix tok han sin første pole position, og satte rekorden som tidenes yngste fører til å oppnå dette. Senere i sesongen tok han enda en pole position og sin første VM-seier under Ungarns Grand Prix. Han satte da enda en rekord, denne gangen som tidenes yngste fører til å finne et Formel 1-løp. Begge disse rekordene ble slått av Sebastian Vettel under Italias Grand Prix 2008. I slutten av sesongen hadde Alonso tatt to pole positions og havnet på pallen fire ganger, og dette sikret han en 6.-plass i sammendraget.

I  tok Alonso én pole og kom på pallen fire ganger, resultater som plasserte han på en fjerdeplass i mesterskapet. Han startet 2005-sesongen med seier i tre av sesongens fire første løp. Under Brasils Grand Prix ble han den yngste føreren i historien til å vinne førermesterskapet i en alder av 24 år og 58 dager. Denne rekorden ble senere slått av Lewis Hamilton i 2008. Han hjalp også Renault med å sikre konstruktørmesterskapet.

I  startet han Formel 1-sesongen i samme form som i 2005, med ni pallplasseringen i sesongens ti første løp. Han vant syv av atten løp i 2006, noe som ga han førermesterskapet for det andre året på rad. Igjen hjalp han Renault med å sikre konstruktørmesterskapet.

Han giftet seg med Raquel del Rosario den 17. november 2006 i byen Limanes. Hun er vokalist i bandet El Sueno de Morfeo. De tok ut skilsmisse i desember 2011.

Før -sesongen signerte han en toårskontrakt med Vodafone McLaren Mercedes, hvor debutanten og den nykronede GP2-mesteren Lewis Hamilton skulle være lagkameraten hans. I løpet av sesongen fikk laget og Alonso store samarbeidsproblemer, og Alonso beskyldte blant annet laget for å favorisere Hamilton siden han var britisk. Kontrakten ble derfor, etter enighet mellom partene, avsluttet ett år før tiden. En måned etter han forlot McLaren ble det klart at Alonso igjen skulle kjøre for Renault. Alonso endte sesongen på en 3.-plass, ett poeng bak den nykronede verdensmesteren Kimi Räikkönen, og med like mange poeng som Hamilton på 2.-plassen. Han endte på 3. plass ettersom Hamilton hadde tatt flere andreplasser enn Alonso, da begge hadde vunnet fire løp hver.

Like gode resultater som i 2005 og 2006 var ikke å finne i Renault lenger, og etter - og -sesongen hadde Alonso vært på pallen kun fire ganger, og bare vunnet to seiere. Begge seirene kom under Singapores og Japans Grand Prix, hvor førstnevnte kom etter at hans lagkamerat Nelson Piquet jr. krasjet med vilje noen få runder etter at Alonso gjorde et tidlig depotstopp. Hendelsen har siden blitt kjent som «crashgate».

Den 30. september 2009 ble det offentliggjort at Alonso hadde signert en kontrakt med Ferrari for tre år med mulighet for forlengelse; han skulle erstatte Kimi Räikkönen som lagkamerat til Felipe Massa før -sesongen. Etter Brasils Grand Prix lå Alonso i ledelsen i mesterskapet, men han tapte tittelen til Sebastian Vettel under finalen i Abu Dhabis Grand Prix, hvor han kun greide å fullføre på en 7. plass mens Vettel vant løpet. Fra 2014-sesongen fikk han Kimi Räikkönen som lagkamerat, etter at Felipe Massa gikk over til Williams.

I  vendte han tilbake til McLaren, hvor han erstattet Kevin Magnussen og fikk verdensmesteren fra , Jenson Button som lagkamerat. Stoffel Vandoorne var Alonsos lagkamerat i  og . Alonso klarte ikke å komme på pallen før han sluttet i Formel 1 etter 2018-sesongen. Hans beste resultat etter McLaren-returen er fire femteplasser, oppnådd i 2015, 2016 (2 stk) og 2018.

Like før 2021-sesongen gjorde Alonso comeback i Formel 1 for Alpine (tidligere Renault), 39 år gammel. Han erstattet Daniel Ricciardo som gikk til McLaren, og Alonso fikk Esteban Ocon som lagkamerat. I Qatars Grand Prix endte Alonso på tredjeplass, som ble hans første pallplassering siden Kinas Grand Prix 2014.

1. august 2022 ble det klart at Alonso signerte en flerårig kontrakt med Aston Martin fra 2023-sesongen, hvor han erstattet fire ganger verdensmester Sebastian Vettel, som la opp etter 2022-sesongen. Alonso valgte å signere for Aston Martin siden de tilbød han en flerårig kontrakt, mens Alpine bare ville ha han i ett ytterligere år. Han fikk Lance Stroll som lagkamerat i Aston Martin. I Bahrains Grand Prix endte Alonso på tredjeplass, bak Red Bull-førerne Max Verstappen og Sergio Pérez. I påfølgende løp; Saudi-Arabias Grand Prix tok Alonso en ny tredjeplass, og ble med det den sjette Formel 1-føreren noensinne til å oppnå 100 pallplasser, etter Alain Prost, Michael Schumacher, Lewis Hamilton, Sebastian Vettel og Kimi Raikkönen. 
Etter løpet mistet Alonso tredjeplassen etter at det ble kjent at han fikk en ytterligere tidsstraff på ti sekunder da han ikke hadde sonet sin tidsstraff på fem sekunder riktig, og George Russell rykket dermed opp til tredjeplass. Aston Martin anket den andre tidsstraffen, og Alonso fikk tilbake tredjeplassen fire timer etter løpet. Han fulgte disse opp med to tredjeplasser i Australia og Miami, og to andreplasser i Monaco og Canada. Midtveis i sesongen klarte ikke Aston Martin å oppnå tilsvarende resultater som i starten av sesongen, men Alonso klarte likevel å ta andreplass i Nederland og tredjeplass i São Paulo. I sistnevte løp slo han Red Bull-fører Sergio Pérez med et tidels sekund.

I april 2024 forlenget Alonso med Aston Martin til 2026-sesongen.

 Resultater 

 Fullstendige Formel 1-resultater 
 Se også: Forklaring på F1-resultater (Løp i uthevet skrift indikerer pole position, løp i kursiv indikerer raskeste runde)

 År Team Chassis Motor 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Plass Poeng 2001 EuropeanMinardi F1 Team MinardiPS01 European3,0 V10 AUS12 MAL13 BRARet SMRRet ESP13 AUTRet MONRet CANRet EUR14 FRA17† GBR16 GER10 HUNRet BELRet ITA13 USARet JPN11 23. 0 2003 Mild Seven RenaultR23 RenaultRS23 3,0 V10 AUS7 MAL3 BRA3 SMR6 ESP2 AUTRet MON5 CAN4 EUR4 FRARet GBRRet GER4 HUN1 ITA8 USARet JPNRet 6. 55 2004 Mild SevenRenault F1 Team RenaultR24 RenaultRS24 3,0 V10 AUS3 MAL7 BHR6 SMR4 ESP4 MONRet EUR5 CANRet USARet FRA2 GBR10 GER3 HUN3 BELRet ITARet CHN4 JPN5 BRA4 4. 59 2005 Mild SevenRenault F1 Team RenaultR25 RenaultRS25 3,0 V10 AUS3 MAL1 BHR1 SMR1 ESP2 MON4 EUR1 CANRet USADNS FRA1 GBR2 GER1 HUN11 TUR2 ITA2 BEL2 BRA3 JPN3 CHN1 1. 133 2006 Mild SevenRenault F1 Team RenaultR26 RenaultRS26 2,4 V8 BHR1 MAL2 AUS1 SMR2 EUR2 ESP1 MON1 GBR1 CAN1 USA5 FRA2 GER5 HUNRet TUR2 ITARet CHN2 JPN1 BRA21.134 2007 Vodafone McLarenMP4-22 MercedesFO 108T 2,4 V8 AUS2 MAL1 BHR5 ESP3 MON1 CAN7 USA2 FRA7 GBR2 EUR1 HUN4 TUR3 ITA1 BEL3 JPNRet CHN2 BRA3 3. 109 2008 ING RenaultF1 Team RenaultR28 RenaultRS27 2,4 V8 AUS4 MAL8 BHR10 ESPRet TUR6 MON10 CANRet FRA8 GBR6 GER11 HUN4 EURRet BEL4 ITA4 SIN1 JPN1 CHN4 BRA2 5. 61 2009 ING RenaultF1 Team RenaultR29 RenaultRS27 2,4 V8 AUS5 MAL11 CHN9 BHR8 ESP5 MON7 TUR10 GBR14 GER7 HUNRet EUR6 BELRet ITA5 SIN3 JPN10 BRARet ABU14 9. 26  Scuderia FerrariMarlboro FerrariF10 Ferrari056 2,4 V8 BHR1 AUS4 MAL13† CHN4 ESP2 MON6 TUR8 CAN3 EUR8 GBR14 GER1 HUN2 BELRet ITA1 SIN1 JPN3 KOR1 BRA3 ABU7 2. 252Scuderia FerrariFerrari056 2,4 V8 AUS4 MAL6 CHN7 TUR3 ESP5 MON2 CANRet EUR2 GBR1 GER2 HUN3 BEL4 ITA3 SIN4 JPN2 KOR5 IND3 ABU2 BRA4 4. 257  Scuderia Ferrari FerrariF2012 Ferrari056 2,4 V8 AUS5 MAL1 CHN9 BHR7 ESP2 MON3 CAN5 EUR1 GBR2 GER1 HUN5 BELRet ITA3 SIN3 JPNRet KOR3 IND2 ABU2 USA3 BRA2 2. 278  Scuderia Ferrari FerrariF138 Ferrari056 2,4 V8 AUS2 MALRet CHN1 BHR8 ESP1 MON7 CAN2 GBR3 GER4 HUN5 BEL2 ITA2 SIN2 KOR6 JPN4 IND11 ABU5 USA5 BRA3 2. 242  Scuderia Ferrari FerrariF14 T Ferrari 059/3 1,6 V6 turbo hybrid AUS4 MAL4 BHR9 CHN3 ESP6 MON4 CAN6 AUT5 GBR6 GER5 HUN2 BEL7 ITARet SIN4 JPNRet RUS6 USA6 BRA6 ABU96.161  McLaren-Honda McLarenMP4-30 Honda RA615H1,6 V6 turbo hybrid AUS  MALRet CHN12 BHR11 ESPRet MONRet CANRet AUTRet GBR10 HUN5 BEL13 ITA18† SINRet JPN11 RUS11 USA11 MEXRet BRA15 ABU1717.11  McLaren Honda McLarenMP4-31 Honda RA616H AUSRet BHR  CHN12 RUS6 ESPRet MON5 CAN11 EURRet AUT18† GBR13 HUN7 GER12 BEL7 ITA14 SIN7 MAL7 JPN16 USA5 MEX13 BRA10 ABU10 10. 54  McLaren Honda McLarenMCL32 Honda RA617H AUSRet CHNRet BHR14† RUSDNS ESP12 MON  CAN16† AZE9 AUTRet GBRRet HUN6 BELRet ITA17† SINRet MAL11 JPN11 USARet MEX10 BRA8 ABU9 15. 17  McLaren F1 Team McLarenMCL33 Renault R.E.18 AUS5 BHR7 CHN7 AZE7 ESP8 MONRet CANRet FRA16† AUT8 GBR8 GER16† HUN8 BELRet ITARet SIN7 RUS14 JPN14 USARet MEXRet BRA17 ABU11 11. 50  Alpine F1 Team Alpine A521 Renault E-Tech 20B1,6 V6  BHRRet EMI10 POR8 ESP17 MON13 AZE6 FRA8 STY9 AUT10 GBR7 HUN4 BEL11 NED6 ITA8 RUS6 TUR16 USARet MEX9 SAP9 QAT3 SAU13 ABU8 10. 81  BWT Alpine F1 Team Alpine A522 Renault E-Tech RE22 BHR9 SAURet AUS17 EMIRet MIA11 ESP9 MON7 AZE7 CAN9 GBR5 AUT10 FRA6 HUN8 BEL5 NED6 ITARet SINRet JPN7 USA7 MEXRet SAP5 ABURet 9. 65  Aston Martin Aramco Cognizant F1 Team Aston Martin AMR23 Mercedes-AMG F1 M14 BHR3 SAU3 AUS3 AZE46 MIA3 MON2 ESP7 CAN2 AUT55 GBR7 HUN9 BEL5 NED2 ITA9 SIN15 JPN8 QAT68 USARet MEXRet SAP 3 LSV9 ABU7 4. 206 * Aston Martin Aramco F1 Team Aston Martin AMR24 Mercedes-AMG F1 M15 BHR9 SAU5 AUS8 JPN6 CHN7 MIA9 EMI19 MON11 CAN6 ESP12 AUT18 GBR8 HUN11 BEL8 NED ITA AZE SIN USA MEX SAP LSV QAT ABU9.*49* År Team Chassis Motor 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Plass Poeng

Noter til tabellene:
† - Føreren brøt løpet, men ble klassifisert ettersom han hadde fullført over 90% av løpsdistansen.
* - Sesongen pågår.

 Noter 

 Referanser 

 Eksterne lenker 




 Offisiell side til Renaults F1-lag

Kategori:Spanske Formel 1-førere
Kategori:Personer fra Oviedo